Sign in / Join .st0{fill:#34437F;} .st1{fill:#878787;} Friday, February 4, 2022 ikteb hawn… Fittex Il-President jilmenta dwar prezzijiet esaġerati tal-mediċini ta' kontra l-kanċer Minn talk.mt February 4, 2022 talk.mt Fil-Jum Dinji kontra l-Kanċer, il-President George Vella ħa sehem f'konferenza diġitali organizzata min-National Cancer Platform. Il-president irrikonoxxa l-avvanzi li saru fil-prevenzjoni, id-dijanjosi bikrija u l-kura kontra l-kanċer. Huwa tkellem dwar l-isfortuna li l-mediċini kontra l-kanċer qed jinbiegħu bi prezzijiet esaġerati, tant li kieku ma tingħatax għajnuna mill-gvernijiet jew minn organizzazzjonijiet volontarji, ma jkunux jistgħu jiġu wżati. Dwar in-National Cancer Platform, il-president stqarr li l-fatt, "Li f'pajjiżna għandna daqshekk għaqdiet volontarji li jinteressahom joffru għajnuna lil ħutna milquta minn din il-marda qerrieda, huwa sinjal sabiħ ta' kemm il-Maltin għandhom qalbhom taf tħenn". Il-president irringrazzja lil dawk kollha li volontarjament jaħdmu fl-għaqdiet rispettivi kif ukoll lill-poplu Malti li ma joqgħodx lura milli jgħin. Il-president żied jgħid li l-ebda pazjent m'għandu jaħseb li jinstab waħdu u awgura li konferenza bħal din terġa' titfa' fostna sens ta' għaqda u rieda ta' ħidma konġunta fil-konfront tal-marda tal-kanċer. Artiklu preċedenti Spiżeriji jiftħu l-Ħadd waranofsinhar u evalwazzjoni li tnaqqas il-ħela tal-mediċini